గిరిధర్ గమాంగ్

గిరిధర్‌ గమాంగ్‌ ఒడిషా రాష్ట్రానికి చెందిన రాజకీయ నాయకుడు. ఆయన 1999 ఫిబ్రవరి  17  నుండి 1999 డిసెంబర్ 6 వరకు  ఒడిషా రాష్ట్ర 13వ ముఖ్యమంత్రిగా పని చేశాడు.

రాజకీయ జీవితం
గిరిధర్ గమాంగ్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1972లో జరిగిన లోక్‌సభ ఎన్నికల్లో కాంగ్రెస్ అభ్యర్థిగా కోరాపుట్ లోక్‌సభ నియోజకవర్గం నుండి పోటీ చేసి తొలిసారి ఎంపీగా ఎన్నికయ్యాడు. ఆయన 1972 నుండి  2004 వరకు 9 సార్లు వరుసగా ఎంపీగా ఎన్నికయ్యాడు.

గిరిధర్ గమాంగ్ లోక్‌సభ సభ్యుడిగా ఉంటూనే 1999 ఫిబ్రవరి నుంచి డిసెంబర్ వరకు పది నెలల పాటు ఒడిశా 13వ ముఖ్యమంత్రిగా పని చేశాడు. ఆయన ముఖ్యమంత్రిగా ఉన్న సమయంలో కేంద్రంలో వాజ్‌పేయి ప్రభుత్వం ఎదుర్కొన్న అవిశ్వాస పరీక్షలో చివరి నిమిషంలో పార్లమెంట్‌కు వచ్చి ప్రభుత్వానికి వ్యతిరేకంగా ఓటు వేశాడు. అప్పట్లో బలాబలాలు చాలా క్లిష్టంగా ఉండటంతో చివరికి ఒక్క ఓటు తేడాతో వాజ్ పేయి ప్రభుత్వం కూలిపోయింది. గిరిధర్ గమాంగ్ ఆ తరువాత 2009 లోక్‌సభ ఎన్నికల్లో ఓడిపోయాడు. గిరిధర్ గమాంగ్ 2015లో కాంగ్రెస్ పార్టీని విడి భారతీయ జనతా పార్టీలో చేరాడు. ఆయన 2023 జనవరి 27న హైదరాబాద్ తెలంగాణ భ‌వ‌న్‌లో కేసీఆర్ సమక్షంలో భార‌త్ రాష్ట్ర స‌మితి పార్టీలో చేరాడు.

మూలాలు

1943 జననాలు
ఒడిశా నుండి ఎన్నికైన లోక్‌సభ సభ్యులు
ఒడిశా ముఖ్యమంత్రులు
ఒడిశా రాజకీయ నాయకులు